חברת DC קומיקס השיקה היום טריילר חדש לסרט גיבורי העל הבא שלה, הלוא הוא "וונדרוומן" בכיכובה של גל גדות. החברה בחרה בתאריך הזה להשקת הטריילר לא במקרה כמובן. זהו היום בו עולה הסרט המודבר של מארוול "דוקטור סטריינג'" וחברת הקומיקס המתחרה רוצה להרוויח כמה צופים בעקבות ההצלחה המסתמנת של הסרט. הטריילר הראשון נחשף לפני כשלושה חודשים בפסטיבל "קומיקון" המפורסם וצפו בו כ-25 מיליון צופים.
בהמשך יצאו עוד כמה טריילרים (אחד מהם ברוסית) ובכולן נראתה גדות מצוין - עיניים יוקדות, חרב שלופה ומגן עגול. גם בסרט הנפל "באטמן נגד סופרמן", שנקטל על ידי המבקרים והצופים המאוכזבים, הצליחה לגרוף גדות מחמאות על הופעתה המרשימה. בוודאי ביחס לגיבורים הגברים שנראו פשוט משמימים. עכשיו נחשף בטריילר סיפור המסגרת של הסרט בו וונדרוומן ובנות שבטה מתגוננות מפני צבא, רק כדי לגלות שהם אינם אויבים. גדות ומפקד הכח (כריס פיין) משלבים כוחות ויוצאים להציל את הנאצים, כמובן מהרעים המושלמים - הגרמנים.החודש האחרון היה אינטסיבי גם ביחס ללו"ז העמוס ממילא של הכוכבת - הופעות אצל ג'ימי קימל וג'יימס קורדן, בכורה עולמית לסרט בכיכובה "השכנים של ג'ונס" ואפילו קבלת תואר שגרירה של כבוד מהאו"ם על תרומתה של וונדרוומן לקידום נשים ברחבי העולם. אין ספק שגדות, עם שיריון או בלי, היא מופת ודוגמה לכל מי שמסתכל למעלה ורואה מעליו תקרת זכוכית. הבכורה תגיע ב-13 ביוני 2017, ואז לא נצטרך להסתפק בטריילרים אלא בדבר עצמו.